Diari Oficial de la Generalitat Valenciana


Sumari del DOGV 6497, del 07-04-2011 (2011/3705)

RESOLUCIÓ de 9 de març de 2011, de la Direcció General d'Energia, per la qual s'atorga a Red Eléctrica de España, SAU, l'autorització administrativa per a l'ampliació de la subestació transformadora existent de 132/20 kV denominada ST Benicull, a la tensió d'alimentació de 220/20 kV, ubicada al terme municipal de Benicull de Xúquer, en la part de xarxa de transport d'energia elèctrica, s'aprova el projecte tècnic d'execució i es declara, en concret la seua utilitat pública. Expedient número ATASCT/2009/637/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6497

Data del DOGV
:   07-04-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/3705


Data del document
:   09-03-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 9 de març de 2011, de la Direcció General d'Energia, per la qual s'atorga a Red Eléctrica de España, SAU, l'autorització administrativa per a l'ampliació de la subestació transformadora existent de 132/20 kV denominada ST Benicull, a la tensió d'alimentació de 220/20 kV, ubicada al terme municipal de Benicull de Xúquer, en la part de xarxa de transport d'energia elèctrica, s'aprova el projecte tècnic d'execució i es declara, en concret la seua utilitat pública. Expedient número ATASCT/2009/637/46. [2011/3705]  
  
  
Vist l'escrit presentat per Red Eléctrica de España, SAU, domiciliada als efectes de notificacions en 48969 Erandio, Biscaia, Ribera de Axpe, núm. 5, en data 30 de desembre de 2009, davant del Servici Territorial d'Energia de València, en què sol·licita que se li concedisca l'autorització administrativa per a l'adequació de les instal·lacions elèctriques de la subestació transformadora existent denominada ST Benicull, a la tensió d'alimentació de 220/20 kV, ubicada al costat del Camí Vell d'Alzira, entre l'autopista AP-7 i el barranc del Duc, al terme municipal de Benicull de Xúquer, província de València, que s'aprove el projecte tècnic d'execució i es declare, en concret, la seua utilitat pública. (ATASCT/2009/637/46).  
Al mencionat escrit, s'adjunta el projecte tècnic de la dita instal·lació, firmat per tècnic competent i visat pel col·legi oficial corresponent en data 21 de desembre de 2009.  
Vist que, d'acord amb el que establix l'article 36.3 de la Llei 54/1997, de 27 de novembre, del Sector Elèctric, en la modificació donada per la Llei 17/2007, de 4 de juliol, i amb el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, es va sol·licitar per part d'esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç, informe a fi de consignar les possibles afectacions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.  
A este efecte, amb data 28 d'octubre de 2010 consta informe favorable emés per la Direcció General de Política Energètica i Mines del Ministeri d'Indústria, Turisme i Comerç, per a l'ampliació de la subestació a 220/20 kV denominada ST Benicull, en considerar que es tracta d'una instal·lació de transport secundari i vist el document de «Planificació dels Sectors d'Electricitat i Gas 2008-2016», aprovat per Acord del Consell de Ministres de 30 de maig de 2008.  
Vist que figura en l'expedient còpia de la Resolució emesa en data 25 de gener de 2010 per la Direcció General de Gestió del Medi Natural, de la Conselleria de Medi Ambient, Aigua, Urbanisme i Habitatge, per mitjà de la qual es resol no sotmetre al procediment d'avaluació d'impacte ambiental la modificació proposada per a la subestació elèctrica ST Benicull del terme municipal de Benicull de Xúquer, i és vàlida, només als efectes ambientals, la Declaració d'Impacte Ambiental formulada en data 17 d'abril de 2007, sense perjuí de les autoritzacions que procedisca obtindre d'altres organismes, de conformitat amb la normativa sectorial que siga d'aplicació.  
Vist que es va fer la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, i es va fer la publicació en el Diari Oficial de la Comunitat Valenciana del dia 6 d'octubre de 2010, en el Butlletí Oficial de la Província de València de 12 d'octubre de 2010, en el diari ABC de 15 d'octubre de 2010 i en el tauler d'anuncis de l'Ajuntament de Benicull de Xúquer, únic afectat per la instal·lació.  
D'acord amb la documentació que es troba en l'expedient, no s'han presentat al·legacions a la mencionada sol·licitud en els terminis establits reglamentàriament.  
Vist que de conformitat amb el mencionat Decret 88/2005 es va traslladar a l'Ajuntament de Benicull de Xúquer la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, als efectes de prestar la seua conformitat o oposició, i simultàniament es va traslladar al referit Ajuntament i d'acord amb l'article 75 de la Llei 16/2003, de 17 de desembre, modificat per l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, i es va sol·licitar informe sobre l'adaptació del projecte al planejament urbanístic que siga d'aplicació.  
  
No figura en l'expedient l'informe sol·licitat al mencionat Ajuntament, a pesar de la reiteració efectuada pel Servici Territorial d'Energia de València.  
Vist que d'acord amb el que establix el referit Decret 88/2005, de 29 d'abril, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les condicions oportunes, concretament als següents:  
  
- Àrea de Planificació i Ordenació Territorial de València, de la Conselleria de Medi Ambient, Aigua, Urbanisme i Habitatge, figura informe per mitjà del qual es manifesta que l'àmbit d'actuació del projecte d'ampliació de la subestació transformadora ST Benicull, es troba afectat per risc d'inundació segons la normativa del Patricova.  
  
Remés a l'empresa sol·licitant el mencionat informe, va contestar i va indicar, en síntesi, el següent:  
1. Que la ST Benicull és una subestació elèctrica ja existent i que el projecte d'ampliació ho és només a nivell elèctric, sense que s'augmente el terreny ocupat per esta, disposa de Declaració d'Impacte Ambiental de 17 d'abril de 2007 en la qual s'arreplega expressament que el Servici d'Ordenació Territorial va emetre un informe favorable en considerar complides les previsions contingudes en el Patricova i no hi ha objeccions per part de l'organisme de conca, i s'ha sotmés ara a consulta el projecte d'ampliació i ha declarat l'organisme mediambiental no sotmetre al procediment d'avaluació d'impacte ambiental la modificació proposada per a la subestació elèctrica ST Benicull, i és vàlida, només als efectes ambientals, la Declaració d'Impacte Ambiental formulada en data 17 d'abril de 2007 referida. 2. Que l'ampliació sol·licitada va unida a altres projectes que, igual que esta, es troben arreplegats en la planificació dels sectors d'electricitat i gas 2008-2016 aprovada pel Consell de Ministres.  
  
L'escrit de contestació va ser remés a l'Àrea de Planificació i Ordenació Territorial de València, de la Conselleria de Medi Ambient, Aigua, Urbanisme i Habitatge, als efectes de mostrar la conformitat o les objeccions a esta, sense que figure en expedient cap manifestació.  
  
Vist l'expedient remés pel Servici Territorial d'Energia de València en data 2 de març de 2011.  
Vist que el projecte presentat té entre la documentació els plans pertinents a escala adequada, està prou detallat i conté una relació concreta i individualitzada dels béns i dels drets afectats.  
  
Atés que la sol·licitud i documentació adjunta reunix una definició i concreció de les característiques tècniques que garantixen la major seguretat i millor funcionalitat de la subestació transformadora, i estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afectacions que a tercers puguen representar i això sense perjuí d'indemnitzar adequadament estes.  
Atés que, d'acord amb la documentació que es troba en l'expedient, l'ampliació i adequació sol·licitada s'executarà en els mateixos terrenys on actualment es troba ubicada la subestació transformadora, açò és, en el polígon cadastral núm. 4, parcel·les 44 i 149 del terme municipal de Benicull de Xúquer.  
Atés que d'acord amb el projecte presentat, a fi d'evitar la saturació i sobrecàrrega en què actualment es troben les infraestructures existents en la zona de la ribera del riu Xúquer, es realitza l'ampliació de la subestació elèctrica existent, per a així poder disposar de cobertura suficient en el proveïment de la zona i fer possible l'atenció als nous consums produïts per l'augment vegetatiu i el desenvolupament d'actuacions industrials i residencials.  
Atés que d'acord amb l'article 5 del Reial Decret 1955/2000 les instal·lacions l'autorització de les quals se sol·licita constituïxen instal·lacions de transport d'energia elèctrica.  
Atés que el títol VI de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que d'acord amb el que establix l'article 3.3.c) de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005 de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
  
Primer  
Atorgar a Red Eléctrica de España, SAU, l'autorització administrativa per a l'ampliació de la subestació transformadora existent de 132/20 kV denominada ST Benicull, a la tensió d'alimentació de 220/20 kV, ubicada al costat del Camí Vell d'Alzira, entre l'autopista AP-7 i el barranc del Duc, al terme municipal de Benicull de Xúquer, província de València, en la part de xarxa de transport d'energia elèctrica, i les característiques principals de la qual són:  
- L'actual sistema de 132 kV s'energitza al nivell de tensió de 220 kV, atés que les cel·les (GIS) a este efecte actualment instal·lades es troben preparades per a això.  
- Igualment, se substituïxen els parallamps de 132 kV i es realitza el muntatge de tres parallamps d'òxid de zinc connectats en derivació dels enbarrats de 220 kV.  
- Pressupost: 1.025.838,73 euros.  
  
Segon  
Aprovar el projecte d'execució per a l'ampliació sol·licitada i autoritzada en el punt primer d'esta resolució, firmat per tècnic competent i visat pel col·legi oficial corresponent en data 21 de desembre de 2009.  
  
Esta resolució queda sotmesa a les condicions següents:  
  
a) El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
b) La instal·lació que s'ha d'executar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Red Eléctrica de España, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular d'esta autorització haurà de sol·licitar a esta Direcció General la corresponent autorització.  
d) El termini d'execució de l'obra serà de sis mesos comptador des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització del dit termini, Red Eléctrica de España, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
e) El titular donarà compte de l'acabament de les obres al Servici Territorial d'Energia de València als efectes de la sol·licitud d'autorització d'explotació, la qual s'acompanyarà d'un certificat de direcció i final d'obra subscrit per tècnic facultatiu competent, que acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat.  
f) L'administració deixarà sense efecte esta resolució en qualsevol moment en què s'observe l'incompliment de les condicions imposades en esta.  
g) Es tenen per reproduïdes les condicions d'orde mediambiental establides en la Declaració d'Impacte Ambiental, de 17 d'abril de 2007, de la Secretaria Autonòmica de Territori i Medi Ambient de la Conselleria de Territori i Habitatge, per mitjà de la qual s'estima acceptable, només als efectes ambientals i sense perjuí de la prèvia obtenció de les autoritzacions sectorials que se li apliquen, el projecte de la subestació transformadora de 132/20 kV ST Benicull, sempre que este es desenvolupe amb les previsions de l'avantprojecte i l'estudi d'inundabilitat i l'estudi d'impacte ambiental i amb les condicions que es van arreplegar en la part dispositiva de la Resolució, d'esta Direcció General d'Energia, de 25 de juny de 2007, sobre l'autorització administrativa per a la nova subestació transformadora de 132/20 kV denominada ST Benicull, tal com determina la Resolució de 25 de gener de 2010 del referit òrgan mediambiental per a l'ampliació ara autoritzada.  
  
  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Quart  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
  
València, 9 de març de 2011.- El director general d'Energia: Antonio Cejalvo Lapeña.  
  
Relació dels béns i dels drets afectats  
Projecte d'execució subestació transformadora 220/20 kV ST Benicull  
  
Terme municipal de Benicull  
  
  
  
\* \* \* \* \* \* \* \*  
  
  
Relación de bienes y derechos afectados  
Proyecto de ejecución subestación transformadora 220/20 kV ST Benicull  
  
Término municipal de Benicull  
